ตื่นเช้ามาแล้วปวด ทำให้ลงน้ำหนักไม่ได้ งัดนิ้วโป้งเท้าขึ้นไม่ได้ มันตึงๆปวดๆ ทั้งๆที่ก่อนหน้านี้ไม่เป็นอะไร เดินลำบากมากค่ะ มันเกี่ยวกับอะไรค่ะ เมื่อคืนก็นอนปกติ ตื่นเช้ามาปวดเฉยเลย
สวัสดีค่ะ การวินิจฉัยที่เป็นไปได้-มีการอักเสบของกล้ามเนื้อและเส้นเอ็นบริเวณนิ้วโป้ง จากอุบัติเหตุหรือการใช้งานผิดท่าบ่อยๆ-มีกระดูกหักหรือร้าว มักจะปวดมาก และลงน้ำหนักไม่ได้เลย-หากมีอาการปวด บวม แดง ร้อน อาจเรียกว่าข้ออักเสบ ซึ่งอาจเกิดจาก การติดเชื้อแบคทีเรียหรือไวรัส-ข้ออักเสบจากโรคทางภูมิคุ้มกันเช่นโรครูมาตอยด์ หรืออักเสบจากการตกตะกอนของโรคยูริคที่เรียกว่าโรคเก๊าท์แนะนำพบแพทย์ด้านกระดูกและข้อเพื่อตรวจร่างกายเพิ่มเติมค่ะการดูแลตัวเองเบื้องต้น ให้พักการใช้งานนิ้วเท้าด้านที่บาดเจ็บ พยายามอย่าลงน้ำหนักลงบนขาด้านนั้น และให้ใช้น้ำแข็งประคบได้หากมีอาการบวมเกิดขึ้น ใช้ผ้าพัน และให้นอนราบและยกเท้าให้อยู่สูงเหนือระดับอกได้หากยังมีอาการบวมหรือเจ็บ รับประทานยาแก้ปวด ยาแก้อักเสบที่ไม่ใช่สเตียรอยด์ได้หากยังมีอาการปวดเรื้อรัง ข้อปวด บวม แดง ร้อน มีไข้ หรือพักการใช้งานแล้วยังไม่ดีขึ้น ควรรีบไปพบแพทย์